CELEX: 62018TN0216
Language: mt
Date: 2018-03-28 00:00:00
Title: Kawża T-216/18: Rikors ippreżentat fit-28 ta’ Marzu 2018 – Pozza vs Il-Parlament

201806010051915552018/C 211/332162018TC21120180618MT01MTINFO_JUDICIAL20180328262721Kawża T-216/18: Rikors ippreżentat fit-28 ta’ Marzu 2018 – Pozza vs Il-Parlament
 ---documentbreak--- C2112018MT2610120180328MT0033261272Rikors ippreżentat fit-28 ta’ Marzu 2018 – Pozza vs Il-Parlament
   (Kawża T-216/18)2018/C 211/33Lingwa tal-kawża: il-Franċiż
      Partijiet
   
   
      Rikorrent: Geoffray Pozza (Waldbillig, il-Lussemburgu) (rappreżentanti: S. Orlandi u T. Martin, avukati)
   
      Konvenut: Il-Parlament Ewropew
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tiddikjara u tiddeċiedi,
            
                     —
                  
                  
                     id-deċiżjoni li ma jibqax jitħallas l-allowance tal-espatrijazzjoni mill-1 ta’ Mejju 2017 hija annullata;
                  
               
                     —
                  
                  
                     il-Parlament huwa kkundannat għall-ispejjeż.
                  
               
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
            1.
         
         
            L-ewwel motiv ibbażat fuq ksur tal-Artikolu 4(1)(a) tal-Anness VII tar-Regolamenti tal-Persunal tal-Unjoni Ewropea, sa fejn il-Paralment allegatament interpreta b’mod żbaljat din id-dispożizzjoni meta ħa id-deċiżjoni li ma jibqax iħallas l-allowance tal-espatrijazzjoni lir-rikorrent.
         
      
            2.
         
         
            It-tieni motiv ibbażat fuq li l-Parlament ma għandux kompetenza sabiex jieħu d-deċiżjoni kkontestata, peress li t-trasferiment interistituzzjonali ta’ uffiċjal ma jikkostitwixxix reklutaġġ ġdid u, konsegwentement, il-Parlament ma setax juża l-pretest tat-trasferiment tar-rikorrent sabiex jistabbilixxi, għat-tieni darba, id-dritt tiegħu għall-allowance tal-espatrijazzjoni.
         
      
            3.
         
         
            It-tielet motiv ibbażat fuq ksur tal-prinċipju ta’ aspettattivi leġittimi kif ukoll tad-deċiżjoni preċedenti tal-Qorti tal-Awdituri li tistabbilixxi d-drittijiet tar-rikorrent, sa fejn kull att amministrattiv adottat minn istituzzjoni għandu preżunzjoni ta’ legalità u fejn, f’dan il-każ, id-deċiżjoni preċedenti tal-Qorti tal-Awdituri allegatament tat aspettattiva leġittima lir-rikorrent li ser jibqa’ jieħu l-allowance tal-espatrijazzjoni sakemm jibqa’ assenjat għal-Lussemburgu.